
Tusea seacă zgârie gâtul bătrânului provocând un tremur necontrolat care aproape îl 
făcu să scape printre degete mica telecomandă prin intermediul căreia avea acces la 
aproape toate sistemele navei. Se sprijini de geamul din plastic transparent al aerostatului 
cât timp încă două accese de tuse îi răscoliră corpul 

-  Ducă-se naibii de bătrânețe; murmură Andrey când reuşi să se stăpânească 

- Doctore? 

Frank Wilbur se ridică de la terminalul său şi se repezi să-l ajute pe bătrân. Acesta 
însă îl opri cu o mână tremurândă. 

- Încă sunt în stare să-mi port singur de grijă Frank. Când nu voi mai putea, am de 

gând să mă pensionez. Continuă-ţi treaba. 

Interfonul se trezi la viaţă. 

- Doctore Nekar. Am ajuns la limita zonei de carantină. Vă rog să poftiți pe punte. 

Bătrânul atinse butonul de răspuns montat pe perete. 

- [mediat căpitane. 

Se întoarse către cei doi tineri cercetători cu care împărțea munca curentei expediţii. 

- Frank, începe monitorizarea atmosferei. Pierre, pregăteşte containerele pentru 
eşantioane. Eu voi vorbi cu căpitanul să ne ducă cât mai aproape de zona de 
provenienţă a semnalelor radio. 

După ce Andrey Nekar părăsi salonul principal, Pierre, un tânăr uscăţiv cu privire 

de lup începu să-l maimuțărească. 

- Frank fă aia. Pierre fă aia. Cine naiba se crede bătrânul nebun? 

Frank îşi ascunse un zâmbet ironic la gândul că cei doi colaboratori a săi erau 
diametral opuşi. Pierre Envo era fiul unuia dintre baronii multi-naționalelor şi îşi construise 
un nume în lumea ştiinţei pe baza unor lucrări plagiate sau cumpărate de la alţi cercetători. 
În vremurile tulburi care cuprinseseră omenirea conta prea puţin cum ajungeai la scop. 
Morala murise odată cu exploziile bombelor nucleare peste Europa ucigând milioane de 
civili împreună cu valurile de infectați şi delimitând zona de carantină cu un cordon de 
radiație ucigătoare. 

Pierre fusese trimis în expediție drept pedeapsă, făcuse o boacănă în Paris. Ceva 
legat de nevasta cuiva situat extrem de sus în ierarhia corporatistă, tatăl său a fost nevoit să- 
] pună rapid la adăpost până se linişteau lucrurile. 

Pe cealaltă parte era Andrey Nekar 

- Este unul dintre cei mai buni cercetători în domeniul populațiilor izolate de 
Molimă. Munca sa a salvat mii de vieți. 

- Poate să fie. Corporaţia Seagle finanţează expediţia. Nu el. El este doar pe statul 
de plată a corporației. 

Frank nu-l băgă în seamă şi se concentră asupra instrumenteloe sale. Sarcina sa era 

să analizeze atmosfera prezentă în zona de carantină pentru a afla dacă este curată. 
Majoritatea tulpinelor virusului cunoscut sub numele de Molimă nu rezistau prea mult în 

afara unor organisme vii. Dar era imposibil de spus ce mutatii suferiseră. Molima se 
dovedise a fi extrem de adaptabilă fiind catalogate peste o sută de versiuni ale virusului 
plecând de la modelul original. Unele dintre ele erau atât de diferite încât cu greu mai 
puteau fi considerate ca făcând parte din Molimă. 

Atinse o comandă pentru a vedea datele adunate de senzorii activi cu care era 
împănat aerostatul. La prima vedere aerul de afară era sută la sută curat, dar deocamdată 
se aflau doar la marginea spațiului de carantină. 

Un gând asemănător trecea prin capul lui Andrey Nekar în timp ce urca scara 
ducând la puntea „Săgeţii”. Zona de carantină începea în fața lor întinzându-se peste 
aproape toată Europa de Est şi o parte din Rusia. Barajul nuclear tăiase calea infecției 
distrugând Germania şi Italia. Deşertul radioactiv fusese lăsat în pace, expedițiile 
concentrându-se pe cartografierea marginilor şi stabilirea posturilor de observație şi 
instalarea armelor grele automate pentru distrugerea celor infectați. 

Dar semnalul captat în urmă cu o săptămână intrigase pe toată lumea. Venea de la o 
stație radio care se găsea în adâncul zonei de carantină, undeva în sudul Poloniei. 

Expediția fusese trimisă să investigheze sursa transmisiei. Când semnalul venit pe o 
frecvenţă veche fusese interceptat trimiseseră un satelit care să se uite la sursa semnalului. 
Dar un sistem de ceață groasă acoperind zona nu permitea filmarea sau fotografierea 
exactă. Şi cum resursele erau extrem de sărace, o expediţie cu scop multiplu era mult mai 
eficientă. 

Personal Andrey spera să fie cineva acolo, jos. În ultimii zece ani descoperise doar 
trei cuiburi de civilizație care supraviețuiseră în regiunile acoperite de Molimă. Dar de 
fiecare dată fuseseră în regiuni izolate geografic. 

Poate ultimele scanări ale satelitului descoperiseră ceva nou. 

Căpitanul aerostatului era un bărbat scund cu un început de chelie în vârful capului. 
Te-ai fi aşteptat să-l vezi la un birou cu un vraf de acte contabile în fața lui, nu la comanda 
uneia dintre cele mai avansate nave din lume. Dar Thomas Devin era acolo, împărțind 
ordine cu voce joasă celorlalți doi membri de pe punte: 

- Cleo, te-am rugat să ai grijă de motorul patru. Trage prea mult aer. Dacă îl 

pierdem nu mai putem pluti. 

Femeia de la consola Motoarelor flutură mâna în semn de lasă-mă în pace. Ce, parcă 
ea nu ştia că trebuiau să aibă grijă la motoarele din mijloc. Fără ele aerostatul putea să 
zboare ca un avion dar nu mai putea pluti stabil deasupra solului. 

-  Căpitane; îşi drese glasul Andrey 

- A, doctore; căpitanul apăsă o comandă şi imaginea de pe paravanul flexi din fața 

consolei sale se schimbă arătând o hartă tactică, cu poziția aerostatului, linia de 
demarcare a zonei de carantină şi locația semnalului. O linie verde lega iconul 
aerostatului de punctul transmisiei. Indica câteva sute de kilometri. 

Căpitanul continuă: 

- Mai avem ceva până ajungem doctore dar am vrut să vezi ceva extrem de curios. 

Aici; pe ecran apăru o imaine din satelit a locului de provenienţă a semnalului; 
am încercat poziționarea unui satelit militar şi-am reuşit să prindem următoarele 
imagini 

Zona părea liniştită de la distanță dar odată ce imaginea se mări detaliile deveniră 
cețoase, parcă un strat de nori stătea chiar deasupra vârurilor copacilor. 

- Ce poate fi? 

Întrebarea adresată căpitanului rămase nerăspunsă, acesta ridică din umeri. 

- Am crezut că tu ai putea ştii. Nu este ceva electronic, am verificat. Ai mai văzut 

aşa ceva în zonele de Molimă? 

Poate e o zonă mlăştinoasă. Gaze de mlaştină. Nu ştiu. 

- Satelitul nu este dotat cu echipamente care să detecteze asemenea lucruri. Dar 
zona din jur e pădure, fără mlaștini. 

- Cât de mare este zona afectată? 

- Câteva zeci de kilometri pătrați; murmură căpitanul 

- Poate vom afla mai multe, căpitane, cu senzorii „Săgeţii”. Deocamdată planul 
rămâne acelaşi. Ne apropiem de sursa semnalului la înălțime după care lansăm o 
probă de supraveghere. Senzorii probelor sunt extrem de sensibili, ne vor spune 
ei ce se întâmplă acolo jos. 

Căpitanul închise ecranul: 

- Am să anunt soldaţii. Dacă coborâți jos va trebui să o faceți cu ei. Şi să purtați 
costumele de protecţie. 

- Am mai lucrat în asemenea condiții căpitane. Cunosc regulile foarte bine. Dar 
trebuie să ținem seama de reala posibilitate că am putea întâlni oameni normali 
acolo jos. Şi nu aş vrea ca vre-un soldat prea zelos să declanşeze un incident care 
să se sfârşească cu morți; Andrey mai trecuse prin o situație în care soldații 
mitralieraseră un grup de oameni fără avertisment crezându-i infectați 

- Te voi anunța când suntem la distanța de lansare a probei doctore. 

Considerându-se trimis de pe punte Andrey plecă să verifice datele senzorilor. 

Aerostatul se deplasa cu o viteză mult superioară aparatelor de la care împrumutase 
numele şi care se lăsau în voia curenților de aer. Nu, „Săgeata” era un vas aerian de mărime 
considerabilă propulsat de o serie de motoare de mare putere care puteau la nevoie să 
menţină aerostatul stabil deasupra solului sau să-l ducă până la viteze supersonice dacă era 
nevoie. Foarte puţine vehicole de clasa sa fuseseră construite deoarece erau extraordinar de 
scumpe şi economia devastată a Pământului de după Molimă nu îşi permitea prea multe. 

De aceea, în caz că trebuiau să se apere, nava era pregătită pentru luptă, echipată cu 
arme de înaltă tehnologie. La comanda căpitanului mai multe tunuri automate şi baterii de 
rachete inteligente ar fi putut face una cu pământul inamicul. Multi-naţionalele folosiseră 
asemenea aerostate împreună cu elicoptere grele pentru a înăbuşi revoltele din 2027-2028. 

Acum „Săgeata” trecea peste zone lăsate în izbelişte dar a căror faună putea fi 
infectată cu vre-o tulpină a Molimei. Senzorii erau în stare să detecteze virusul în atmosferă 
dar nu şi în corpul ființelor vii. Doar scanerele specializate aveau asemenea capacitate şi 
funcționau pe o rază extrem de scurtă, câțiva metri. Oricine care intra în contact cu cineva 
infectat avea peste 80% şanse să fie infectat. De aceea căpitanul era hotărât să-i lase pe 
cercetători să coboare doar dacă era absolut necesar. 

În cala inferioară a aerostatului plutonul de infanteriști era în fierbere. 

Cei mai mulți dintre ei erau profesionişti şi obişnuiţi cu misiuni grele dar aveau şi 
noi veniți printre ei. Noi veniți care nu puseseră niciodată piciorul în zonele de carantină. Şi 
o misiune la sol era întotdeauna periculoasă. 

Ca întotdeauna înainte de misiune îşi verificau armele şi costumele de luptă. 

În luptele de stradă forțele multi-naționalelor foloseau arme de împrăştiere cum erau 
flintele, arme de control a mulțimilor. Mai foloseau bastoane electrice şi pistoale mitralieră. 
În zonele de carantină foloseau arme de impact. Cu toții văzuseră filmele de instrucţie şi 
ştiau că gloanțele obişnuite nu-i opreau la timp pe cei infectați de Molimă, adică înainte să 
ajungă la tine şi să te infecteze. 

Ca urmare se înarmaseră corespunzător cu pistoale Urs13 de 10mm care, dacă te luai 
după reclamă, putea opri un urs dintr-un singur foc. Nici unul nu testase arma pe un urs 
dar văzuseră efectul asupra unor oameni atinşi de Molimă. Pe lângă pistoale purtau şi 
puştile automate M32 care puse pe foc automat puteau tăia un copac în două. 

Plutonul putea apela şi la armele grele, două mitraliere, aruncător de flăcări şi 
lansatoare de rachete care foloseau diferite tipuri de focoase inteligente. Înarmaţi bine, 
plutonul ar fi reuşit să termine de unii singuri un regiment din al Doilea Război Mondial. 

Ceea ce nu-i prea convenea locotenentului Vizerta, cel care comanda plutonul, era că 
nu dispunea de suport blindat. Vehicolul din cală fiind unul ştiinţific şi în afara protecției 
NBC (nuclear-biologic-chimic) nu oferea apărare în cazul unui atac cu arme grele. De fapt 
locotenentul se îndoia că senzorii vehicolului ar fi rezistat şi unui atac cu bâte, erau 
construiți pentru a fi sensibili, nu pentru tăvăleală. Mai bine i-ar fi dat un blindat autentic, 
s-ar fi simțit mult mai bine. 

Din punctul lui de vedere misiunea urma să fie complicată. Şi nu din cauza 
atacurilor din exterior. Ci mult mai probabil din cauza tensiunilor din interiorul grupului. 
Fiind singurul dintre infanterişti care urcase la nivelul superior văzuse cu cine aveau de-a 
face. 

Pierre Envo era cunoscut în lumea bună a Parisului la care locotenentul aspira. Dar 
oficil comanda expediției o avea doctorul Nekar ce părea un om care nu dă mult pe ierarhia 
corporatistă. Ce bine ar fi fost dacă ar fi găsit un simplu aparat vechi pus pe automat. 
Atunci s-ar fi putut întoarce la Paris cât mai repede. Îi era deja dor de lumea civilizată, de 
zgârie-nori, de restaurante cu mâncăruri fine, de petrecerile ce nu se mai sfârşeau. 

Aerostatul gonea prin văzduh. 

Andrey Nekar stătea în cabina sa privind pe fereastră. Nu vedea prea multe, se aflau 
deasupra norilor dar marea de nori îi dădea un sentiment de calm. Îi era mai uşor să uite de 
stresul vieții civilizate. 

Degetele sale bătrâne atinseră suprafața ecranului de la calculatorul său portabil. 
Optase pentru o versiune mai veche, cele noi erau mai commode, de mărimea unui 
portmoneu, al lui era mult mai rezistent şi nu avea nevoie de o legătură permanentă cu 
Reţeaua Planetară ca să acceseze baza de date, dispunea de-o memorie suficientă. Ecranul 
controlat prin atingere răspunse comenzii şi afişă o serie de notițe pe care bătrânul le 
scrisese de-a lungul călătoriilor sale. 

Una dintre ele era subliniată, cea pe care o căuta cu adevărat. În urmă cu trei ani 
Guvernul Unit European deschisese din nou relațiile cu Turcia, ceea ce devenise ea, şi 
trimiseseră o delegație pentru a observa efectul pe care Molima îl avusese asupra lor. 
Andrey făcuse parte din delegaţie. 

Şi nu găsise o situaţie prea plăcută. Orientul apropiat, ca şi Orientul Mijlociu, a fost 
lovit greu de Molimă. Arabia Saudită fiind primul stat infectat urmând repede Siria şi 
Iordania. Israelul s-a trezit curând sub un adevărat atac din partea teroriştilor infectați care 
treceau forntiera numai pentru a împrăștia boala printre israeliți. Turcia, mai puțin afectată, 
a fost primul stat care şi-a revenit instaurând o politică dură împotriva tuturor vecinilor, 
intrând cu arme în Siria şi Irak ocupându-le teritoriu pentru a forma Noua Turcie. 
Teritoriul infectat fusese curățat cu aruncătoare de flăcări, era ceva în oamenii care 
supraviețuiseră, un instinct care îi făcea să considere bune orice soluţii. Neavând la 
dispoziție arsenalul nuclear folosiseră mijloacele clasice cu toată forța necesară. 

Acolo, pe țărmul Mării Negre, în timp ce intervieva refugiaţi din Crimeea a auzit 
pentru prima oară cuvântul Sanctuar sau Locul Pierdut. 

Refugiații spuneau că l-au auzit de la un grup de călători care treceau către România 
pe mare cu o mică flotilă plină de oameni care scăpaseră infecţiei. Povestea lor era 
complicată, trăiind la bordul unui petrolier gigant şi devenind vegetarieni. Dar 
supraviețuiseră. Din ceea ce înţelesese Andrey, Locul Pierdut era un loc unde oamenii 
puteau scăpa de Molimă. 

De când aflase de acel loc doctorul îl căutase dar nu-l găsise niciodată. Periase toate 
zonele din afara carantinei dar fără rezultat. Marilor companii nu le păsa, ei vroiau doar 
profituri cât mai rapide şi o stabilizarea a situaţiei planetare. 

Expediția de faţă era un bun exemplu fiind finanțată în întregime de către corporația 
Seagle, şi, cu toate că scopul expediției era umanitar, de a verifica semnalul radio, ştia că era 
vorba şi de alte interese, de verificare a zonei de carantină pentru a vedea dacă condiţiile nu 
s-au schimbat şi omenirea poate intra din nou în teritoriile pierdute în fața Molimii. 

Aerostatul fusese dotat cu sisteme sofisticate de scanare care aveau să le spună exact 
ce se întâmpla afară. 

Şi totuşi recapturarea terenurilor pierdute nu era o ide rea, cu puţin înainte de a 
pleca primise un mesaj de la unul dintre prietenii săi care se ocupau de cercetarea climatică 
la nivelul întregii planete. Problema schimbărilor climatice devenise mai acută, multi- 
naționalele nu mai erau interesate de legile civile şi produceau la capacitate maximă pentru 
a face faţă cererii pe o piaţă în refacere, care crescuse odată cu numărul mare de refugiați 
scăpați de Molimă. 

Înainte de Molimă, O.N.U. pusese la punct un plan pentru refacerea ecologică a 
planetei, plan care conţinea o reducere în domeniul poluării industriale şi folosirea mai 
multor surse de energie regenerativă. Dar odată cu Molima O.N.U. a căzut, la fel şi planul 
lor de refacere a planetei. Acum erau folosite orice mijloace aflate la dispoziție pentru a 
menține omenirea la nivelul pe care îl doreau cu toţii. Civilizația umană avea nevoie de 
resurse, resurse care deveneau din ce în ce mai puține, iar acum cea mai mare parte din ele 
erau în teritorii atinse de Molimă. 

Lansarea armelor nucleare înrăutățise situația, mii de kilometri pătrați nelocuibili 
pentru următorii 50 de ani, cel puţin. 

Era o lume ciudată, acolo jos, sub plafonul de nori, împărțită între marile oraşe cu 
zonele rezidenţiale păzite de către miliția mercenară şi restul lumii unde milioane de 
refugiați trăiau în lagăre de muncă în timp ce restul populaţiei încerca să-şi continue viața 
pe cât putea. Zonele mai puţin locuite ale planetei deveniseră centre ale civilizației, sau 
altele care fuseseră geografic izolate. Până şi pe insule izolate apăruseră probleme. 

Scăpată ca prin minune, Noua Zeelandă devenise un centru important, alte zone 
scăpaseră doar prin distrugerea fără prejudecăţi a oricărui lucru, persoană sau vietate care 
se apropia. Civilizația umană fusese pe punctul de a dispărea şi metodele pentru 
supraviețuire au fost drastice. 

Andrey, spre deosebire de cea mai mare parte a colegilor săi îşi petrecea o mare 
parte din timp în afara oraşelor. Văzuse cu ochii lui gardurile din jurul oraşelor, felul în 
care locuitorii se uitau suspicios la orice străin în trecere, chiar şi animalele străine erau 
repede alungate, nu se ştia niciodată care ar putea purta Molima. Văzuse milițiile multi- 
naționalelor împrăştiind oamenii cerând de mâncare în fața primăriilor. Şi nici un 
corporatist nu se abținuse vreodată de la folosirea forței. 

Fusese printre cei care ceruse alegeri pentru ocuparea funcțiilor de la toate nivelele 
dar acestea nu se ținuseră niciodată. Cei care dețineau resursele trebuiau să conducă, aşa 
spuseseră încă de la început sociologii corporatişti. Doar că acum avuseseră prilejul de a 
pune în aplicare teoria. 

Şi nu mai vroiau să renunţe la putere. 

Tusea îi zgârie gâtul, cu degete tremurânde deschise un flacon de medicamente şi 
înghiți două pastile. Spera să îşi facă efectul, în ultimul timp medicamentele îl ajutau tot 
mai puţin. Existau unele tratamente experimentale pe care le-ar fi putut încerca dar încă nu 
era hotărât. În curând avea să împlinească 66 de ani şi nu mai avea puterea din tinerețe. Dar 


Copyright Hidegcuti Cătălin 
munca sa trebuia să continue, era sigur că erau încă mii de oameni neinfectati prinşi în 
regiunile în care Molima încă bântuia. 

- Doctore Nekar; aici Frank; Puteţi să veniți în salonul central? Am primele 
analize de la senzorii atmosferici; 

Bătrânul privi comunicatorul personal şi într-un sfârşit îl luă în mînă: 

- Vin acum Frank; spuse în timp ce se ridica din scaun şi închidea comp-ul 

Cabinele destinate echipajului şi vizitatorilor se aflau la acelaşi nivel cu salonul de 
aceea drumul de la cabină la salonul central a fost scurt. În timp ce Andrey intra Frank 
tocmai introducea o fiolă într-un aparat de cercetare a compoziției atmosferice iar Pierre nu 
se afla în încăpere. 

- Ai spus ceva de rezultate Frank; spuse el în timp ce privea ecranele flexi care 

arătau informațiile analizelor efectuate de senzori 

Frank tastă o serie de comenzi şi alte informaţii apărură pe ecran. Informaţii pe care 
Andrey, după atâția ani de cercetări, le recunoscu imediat. 

- Atmosfera este curată. 

- Da, toate eşantioanele pe care le-am prelevat de când am intrat în zona de 
carantină arată acelaşi lucru. Aerul de afară este curat. Urme de poluare mai 
ridicate în unele zone dar nimic în afara limitelor. 

- Va trebui să efectuăm şi alte teste odată ajunşi în zona semnalului, şi în 
special, dacă căpitanul va fi de acord, să capturăm câteva animale vii. 

Faţa tânărului cercetător exprima îndoială, pe care se hotărî să o pună şi în vorbe: 

- Eşti sigur doctore? „Săgeata” este o navă de excepție dar nu are la bord 
echipamentele pentru o examinare completă a unui specimen viu. 

- De aceea vom adormi exemplare în timpul misiunii de la sol şi le vom lua 
sânge. „Săgeata” are la bord echipament de analiză a sângelui, la fel şi 
vehicolul din cală. Putem rula analize în paralel pentru a şti sigur. Vreu să 
vedem dacă mai avem de-a face cu o infecție, poate Molima şi-a pierdut 
potenta în zonă; zise doctorul 

- Nu cred că căpitanul va fi de acord. De obicei de testarea zonelor se ocupă 
„canarii”. Ei au echipamente speciale pentru tipul acesta de treabă. 

Andrey Nekar zâmbi. „Canarii” îşi luau numele de pe vremurile când mineritul se 
afla la începuturi. Minierii erau preocupaţi de scăpările de gaze în subteran şi de acee îşi 
luau cu ei canari în colivii. Micuţele păsări, fiind afectate mai repede de gaz, deveneau 
neliniştite şi îi avertizau pe mineri de pericol. 

La fel făceau şi puținele nave DS în existenţă. Intrau în zonele de carantină, dădeau 
drumul unor animale care aveau implantate cipuri pentru a fi urmărite, şi le recuperau 
după câteva săptămâni. 

Dacă animalele rămâneau sănătoase atunci se începea un set de teste mult mai 
complexe pentru a vedea exact dacă este posibil ca zona să fie din nou populată de către 
oameni. Dar navele „canar” erau folosite doar în zonele aflate imediat lângă zonele sigure, 
unde erau pompate gaze toxice care omorau orice, pentru a fi pregătite pentru repopulare. 
Echipamentul de la bordul lor era scump şi de accea nu erau trimise în expediţii 
îndepărtate unde ar fi putut fi pierdute. 

De fapt Nekar era sigur că locotenentul echipei de infanterie şi căpitanul nu aveau să 
fie prea încântați cu ideea lui. Spera însă să-i convingă, mai ales dacă găseau oameni jos, 
dacă oameni puteau supraviețui în zonă poate întreaga zonă era locuibilă. 

- Ce părere ai despre locotenentul de infanterie Frank? 

- Nu ştiu ce să spun. Nu ne-am prea întâlnit, stă cu echipa lui la nivelul 

inferior. Iar prin Paris nu l-am prea văzut. De ce? 

- Dacã vrem sã adormim animale vom avea nevoie de cooperarea lui. 

- Cred că pe căpitan va trebui să-l convingi. 

Andrey răsuflă greu de parcă deja vedea munca de convingere pe care va trebui să o 
ducă cu căpitanul şi schimbă subiectul. 

- Unde este Pierre? Credeam că trebuia să aibă grijă de eşantionare. 

- A spus ceva de genul am lucruri mai bune de făcut şi a plecat; bombăni 

Frank în timp ce regla din consolă senzorii exteriori 

- Şi te-a lăsat pe tine să-i faci treaba. 

- Nu-i atât de greu; Frank ridică umerii 

- Nu asta contează, trebuie să-şi facă treaba, n-am venit aici într-o călătorie de 
plăcere... 

Nu avu timp să termine propoziția, comunicatorul reveni la viață. 

- Doctore Nekar, am ajuns în apropierea semnalului. Vă rog să veniți pe 
punte. Locotenent Vizerta să se prezinte pe punte. 

Andrey se grăbi spre punte imediat după ce-i spuse lui Frank ce trebuia să facă de 

acum încolo. 

Căpitanul stătea în mijlocul punţii studiind ecranul central care era împărțit în mai 
multe vederi separarte. Una era vederea din satelit a locului de provenienţă a semnalului, 
alta provenea de la camerele video din botul aerostatului, în timp ce o alta provenea de la 
senzori şi folosea un amestec de infraroşu şi detectare a electricității. 

Aerostatul coborâse sub stratul de nori dar rămânea totuşi la o distanţă respectabilă 
de locul de provenienţă a semnaului. Căpitanul vroia să ştie mai multe înainte de a se 
apropia. 

Din nefericire, ca şi înainte, norii ciudați de ceață nu permiteau ochilor orbitali să 
ofere mai multe informații. 

Căpitanul avea de gând să apeleze la spionii săi electronici. O trapă se deschise în 
pântecul vasului şi o probă discoidală îşi făcu apariția. Nu mai mare de un metru in 
diametru, propulsată de un motor central, proba se deplasă cu viteză către ţintă în timp ce 
camerele şi senzorii exteriori înregistrau informația. Comandată prin telecomandă proba 
cobori sub nivelul cețeii pentru a scana locul de proveniență a semnalului. 

Locotenetul îşi făcu intrarea pe punte îmbrăcat în armură completă de luptă. 

- Căpitane? 

- Am ajuns la locul de contact Locotenente. Am trimis deja proba pentru 
confirmare. Dacă semnalul este confirmat echipa ta va coborâ la sol 
împreună cu Frank Devenport. 

Andrey îl atinse pe căpitan pe umăr. 

- Căpitane, un cuvânt ! 

- Da doctore, ce este? 

- Prefer să cobor eu cu echipa. 

- Doctore, fără să fiu nepoliticos dar eşti prea bătrân pentru o asemenea 
misiune. 

- Căpitane, Frank nu are experiența necesară pentru un contact cu posibili 
supraviețuitori. Pierre nici atât. Şi prefer să fie Frank la controlul senzorilor. 
Încă nu sunt atât de bătrân încât să nu-mi pot purta singur de grijă. 

- Bine doctore. Poţi să cobori cu echipa Locotenentului. Dacă proba va 
descoperi că, coborârea la sol este necesară. 

Locotenentul tuşi uşor pentru a atrage atenția: 

- Doctorul Nekar va fi în siguranţă, Căpitane. Infanteriştii mei au participat la 
zeci de conflicte şi am ieşit întotdeauna victorioși. 

Ai participat vreodată la un conflict cu ființe atinse de Molimă? întrebă 
Andrey 

Nu, doar în simulări. Dar sunt convins că ne putem descurca. 

Si eu sper acelaşi lucru locotenente Vizera. Din toată inima; murmură 
doctorul 


Imaginile trimise de probă apărură pe ecranul central. 


Transmisia probei este distorsionată; anunţă ofițerul responsabil cu senzorii. 
Incă nu am reuşit să determinăm sursa distorsiunilor sau cum să o 
îndepărtăm. 


Intradevăr imagine era plină de linii verticale care îngreunau obținerea unei imagini 
viabile. Transmisia era intermitentă, când era când nu era. 


Senzori, trebuie să-mi dai o imagine mai clară. Nu vedem nimic. 

Nu ştiu căpitane. Singura soluție ar fi să încerc să măresc puterea semnaului 
de la probă. Dar asta ar însemna că proba îşi va termina mult mai repede 
combustibilul. 

Fă-o! 


Imaginea păru să se stabilizeze şi deveni mai clară. 
Se vedea că ceața rămânea undeva la nivelul vîrfurilor copacilor. Dar imaginea de la 
sol se dovedea a fi mult mai interesantă. Mai multe structuri din ceea ce părea a fi piatră 


erau împrăşti 


ate în toate direcțiile fără nici un fel de planificare. Dar erau structuri 


construite de mîna omului, fără îndoială. 

Nici o ființă nu părea a fii prezentă printre clădiri dar după indicaţiile de la senzori 
semnalul venea de la una dintre clădirile centrale. O clădire pătrățoasă care părea a fi mai 
mult o fortăreață decât o clădire obişnuită, dar construită din lemn. 


Căpitane, energia probei se apropie de cea minimă pentru o întoarcere 
sigură în hangar. 

Adu-o înapoi. Dar găseşte-mi un loc de aterizare în apropierea complexului 
de structuri. 

Da domnule. 


Căpitanul se întoarse către locotenent: 


Locotenente Vizerta te rog să-ți pregăteşti echipa. leşiţi în zece minute. 

Vom fi pregătiți Căpitane. Doctore Nekar vă aşteptăm la vehicol; Vizerta 
salută scurt şi ieşi 

Aş mai dori ceva căpitane. Dar doar cu încuviințare ta. 

Doctore? 

Dacă cât timp suntem la sol, avem oportunitatea, aş dori să capturăm 
animale mici pentru a verifica dacă sunt contaminate. 


Căpitanul clatină capul: 


Este prea periculos. La bordul „Săgeţii” nu există echipamentul ştiinţific 
necesar pentru a ţine în carantină animale şi a le verifica. 

Dar avem alte dispozitive care împreună cu cele din vehicolul de sol ne 
deschid alte posibilități. 

Locotenentul are ultimul cuvânt în această privință, el va putea să ştie 
riscurile de la sol mult mai bine. Dar doctore, nu vreau animale care ar putea 
fi contaminate în afara laboratorului de carantină. 

Le vom păstra doar la bordul vehicolului sau a cuştilor etanşe. 


Doctorul părăsi puntea lăsându-l pe căpitan să alegă cel mai bun loc pentru 
aterizare. Intră în salon şi-l puse la curent pe Frank cu situația de fapt, îi spuse să-l caute pe 


Pierre şi să-i d 


ea sarcina de a pregăti cuştile etanşe pentru specimene. Dacă nu să-i spună că 

aveau să-i retragă toate privilegiile comunităţii ştiinţifice. După care intră în cabina sa 
pentru a se pregăti. 

Din dulap extrase o valijoară cu cifru în care, frumos aranjate, stăteau una lângă alta 
trei infuzoare. Luă unul şi-l apăsă pe umar, nici nu simți împunsătura. Lichidul verde din 
infuzor avea să-i dea două ore de trăire la nivelul tinereții. ÎI costase o grămadă de bani şi 
probabil aveau să fie efecte secundare dar merita. Va putea să-şi facă treaba la fel cum o 
făcuse în tinerețe. 

Urma combinezonul de corp şi apoi echipamentul, un calculator flexi care putea fi 
folosit de către cineva în costum NBC (nuclear-biologic-chimic) şi un aparat de măsurat 
multifuncțional. Restul urma să le ia în vehicol. 

În hangar soldaţii îşi terminau pregătirile, îmbrăcaseră costumele NBC flexibile şi 
pregătiseră vehicolul pentru ieşire. Locotenentul le explică o ultimă dată în ce consta 
misiunea. Doi urmau să rămână în vehicol în timp ce şapte aveau să iasă cu el şi doctorul. 

- Verificarea instrumentelor; ordonă el prin radio către toți 

Fiecare infanterist purta cameră video pe cască pentru transmisie directă cu ecranele 
din vehicol dar şi cu cel portabil al Locotenentului. Apoi îşi verificară reciproc costumele. 

- Sergent, verifică-l pe doctor; ordonă Vizerta 

Sergentul McHoon, un om masiv care ştia puţin în afara vieții de armată, spre 
deosebire de colegii sai el nu făcuse parte din poliția companiilor, era din ceea ce o dată a 
fost Infanteria Marină, se duse la Doctorul Nekar care încă se chinuia cu închiderea 
costumului. Al său era mai complicat, era de tipul celor rigide şi pline de instrumente de 
comandă şi măsurare ştiinţifică. 

II 


Aerostatul atinse solul cu o uşoară zdruncinare înainte ca trenul de aterizare să se 
stabilizeze pe deplin. Imediat Căpitanul dădu încuviințarea echipei de sol. 

Şoferul vehicolului de teren îl conduse încet în ecluza hangarului şi aşteptă ca uşile 
din spate să se închidă păstrând integritatea aerostatului, apoi cele din față să se deschidă 
lăsându-i să iasă. 

Mulțumită senzorilor „Săgeţii” ştiau exact unde ieşiseră, într-o poiană la un deal 
distanță de complexul de structuri. lar din datele furnizate de probă ştiau că există un 
traseu fără copaci, aproape direct între locul de aterizare şi țintă. 

- Totul arată OK Căpitane. Începem deplasarea către locul semnalului; 

transmise Vizerta 

- Noroc; se auzi în căşti vocea căpitanului 

„Săgeata' nu urma să rămână la sol ci avea să plutească la vre-o cincizeci de metri 
înălțime pentru mai multă siguranță. Nu se ştia niciodată ce pândea prin păduri şi 
căpitanul nu avea de gând să testeze blindajul navei sale. 

Vehicolul urca cu grijă panta, şoferul fiind atent ca nu cumva roțile masive să lunece 
pe pământul umed, locotenentul şi doctorul erau preocupaţi cu senzorii care le ofereau o 
imagine de 360 grade a împrejurmilor. Senzorii infraroşu se părea că întâmpină dificultăți, 
tot felul de umbre apăreau în raza lor dar care nu erau confirmate de către restul senzorilor. 

- Am găsit un drum; anunţă şoferul odată ce vehicolul trecu dealul 

Locotenentul schimbă imaginea la cea provenită de la camerele din fața 
autovehiculului. Drumul părea a merge drept până la grămada de clădiri. Nu părea a fi fost 
des folosit dar nu era un drum asfaltat, era doar o potecă cu urme de şiruri paralele de roți. 
De la ce, Locotenentul nu putea spune. 

- Urmează-l; îi ordonă şoferului. Clive, ai grijă cu arma, nu vreau victime 

civile. 

Pistruiatul care avea în grijă singura armă a vehicolului, un tun telecomandat de 
30mm încuviință şi-şi puse vizorul-senzor la loc pe ochi. 

Bestia de metal se mişca cu grația unei broaşte țestoase pe uscat, chiar şi folosind 
harta tridimensională cu datele de la sondă şoferul nu avea nici cea mai mică intenţie să se 
grăbească. Chiar dacă dorea să termine cât mai repede misiunea locotenentul învățase că nu 
este bine să te grăbeşti în misiuni executate în Zona de Carantină. Aşa că îl lăsă pe şofer la 
pasul de melc în timp ce studia cu grijă ecranele. 

Nici o mişcare, cât de mică nu apărea printre clădiri, nici o sursă de căldură, doar 
semnalul radio care continua să transmită din cladirea pătrățoasă. 

- Este prea multă linişte; declară Doc Nekar după ce ascultă la microfoanele 

hipersensibile instalate pe carcasă; 

- Nimic pe senzori; locotenentul simțea presiunea care începuse să crească 

printre infanterişti 

Ajuns în fața clădirii şoferul manevră vehicolul astfel încât să se afle la cât mai mare 
distanță față de celelalte clădiri oferindu-i tunului un câmp cât mai larg de tragere. Şi opri 
motorul. O linişte stranie se lasă asupra lor, atât în afara cât şi înăuntrul vehicolului. 

Urmară minute bune în care aşteptară o reacție, orice fel de reacție. Dacă rămăseseră 
supraviețuitori care să pună în funcționare radioul i-ar fi auzit până acum şi ar fi ieşit în 
întâmpinare. Dar nimic. 

Locotenentul dădu ordin de deschidere a trapei. Asta după ce fiecare îşi verifică o 
ultimă oară integritatea părții superioare a costumelor. 

- OK, băieți, ştiţi rutina. Pe echipe. Ochii în patru. Dar nu trageţi în oameni 
fără să fiți siguri. Sergent, doctorul Nekar este în grija ta. Echipa unu intră 
cu noi în clădire. Echipa doi păzeşte vehicolul. Echipa trei vreau o cercetare 
a perimetrului. Clive rămâi la tun şi Baker ia în grijă senzorii. Porniţi. 

După care schimbă pe frecvența specială pe care putea comunica doar cu doctorul. 

- Să mergem doctore Nekar. Dar aveţi grijă, pot fi o mulțime de pericole afară. 
Şi nu am de gând să vă pierd aici. Gândiţi-vă la toate hârtiile pe care va 
trebui să le completez. 

- Îţi apreciez umorul locotenente Vizerta dar încă îmi pot purta şi singur de 
grijă. Să mergem să vedem sursa semnalului. 

Urmând ordinele infanteriştii se desfăşuraseră acoperindu-se unii pe alţii. Încet, cu 
fereală echipa trei traversă spațiul liber spre celelalte clădiri în timp ce membrii a echipei 
unu cercetau uşa de la intrare. 

Care se dovedi deschisă. 

Soldatul din frunte împinse uşor uşa şi intră în clădire. Le făcu semn celorlalți să-l 
urmeze. Trecură pragul unei încăperi largi cu o mulțime de banchete lungi aşezate 
asemenea unei biserici. O scară largă ducea către un etaj superior care ocupa însă doar 
jumătate din totalul încăperii. Interiorul etajului însă era ascuns după un parapet de lemn 
care se înălța la un metru şi jumătate înălțime. 

Lumina pătrundea prin mai multe ferestre pătrate la un nivel jos aşa că nu a fost 
nevoie să-şi dea drumul la lanternele încorporate în costume. Locotenentul preluă poziția 
de vârf şi cercetă încăperea. 

Dar era clar că fusese abandonată fără grabă. Cei care locuiseră aici luaseră totul cu 
ei. Nu mai rămăsese nimic în afara mobilierului. 

- Clădirea a fost construită după Molimă; comentă Andrey Nekar pentru sine 

însă microfonul costumului era deschis şi locotenentul îl auzi 

- De ce credeți asta doctore? 

- Uită-te din ce este construită. Lemn. Întreaga clădire este din lemn. Şi - 
atinse cu mâna un perete - pare destul de nou. Înainte de Molimă clădirile 
nu se mai construiau din lemn. Deci, a fost ridicată după ce Molima a 
devastat ținuturile. 

- Dacă au fost supraviețuitori atunci au plecat deja. Totul pare părăsit. Să 
vedem de sursa semnalului. 

Doctorul Nekar, nerăbdător să ajungă la sursa semnalului dădu să urce pe scară dar 

McHoon îl opri. 

- Stai doctore. Noi suntem aici ca să ne supunem riscurilor. Merg eu primul. 

Dar şi etajul întâi era la fel de abandonat ca şi parterul, doar mai multe birouri mari 
din lemn şi scaune. Şi încă ceva. 

- Locotenente, am găsit sursa semnalului. Dar sunt ceva probleme. 

- Vin acum Sergent. Doctore! 

Sprinten ca un copil doctorul urcase deja scara. Şi rămase blocat. 

Pe un birou îşi găsise locul un aparat radio de tip învechit. De la el provenea 
semnalul. 

Jos însă, lângă picioarele biroului, zăceau trupurile a trei oameni. Doi adulți şi un 
copil. Sau ceea ce mai rămăsese din ei. 

Doar faptul că mai văzuse asemenea scene îl salvă pe Andrey Nekar de la a-şi 
devărsa conținutul stomacului în costum. 

Lăsat jos sergentul cerceta rămăşitele, toate cele trei corpuri păreau a fi fost atacate 
cu sălbăticie cu bucăți mari din trupuri lipsindu-le. Cel mai mic dintre corpuri aparținuse 
unui copil dar capul îi fusese smuls în întregime. Bărbatului îi lipsea umărul drept şi 
întregul braț. Murise de pe urma unor tăieturi adânci pe piept 

- Locotenente radioul este sursa semnalului; afirmă Andrey Nekar când îşi 
reveni în fire 

Locotenentul însă era mai preocupat de cele trei cadavre. Dintr-o singură privire îşi 
dăduse seama că violenta scenă nu se petrecuse cu mult timp înainte. Cadavrele erau încă 
proaspete. Atacatorul sau atacatorii care făcuseră măcelul din fața ochilor săi ar fi putut fi 
încă prin preajmă. 

- Atenţie, către toate echipele. Stare de alertă maximă. Avem posibili bandiți 

în zonă. Echipele doi şi trei, raportați. 

„Echipa doi aici, perimetrul e sigur. Nu avem nici o mişcare” pârâii radioul 

„Echipa trei îşi continuă acțiunea de cercetare. Am fost deja într-o clădire dar totul 
este curat. Oricine a locuit aici a curăţat bine locul în urma lor.” 

„Echipa trei fi cu băgare de seamă. Posibili bandiți atinşi de Molimă. La primul semn 
de activitate dați semnal.” 

„ Aici Baker, nimic pe senzori dar am probleme cu menţinerea liniei de comunicații 
cu „Săgeata”. O grămadă de interferenţe.” 

„Mentine veghea Baker. Dacă vezi orice, orice ce iese din tipar, raportează.” 

„Da domnule” 

După ce termină de împărțit ordinele, Vizerta îşi întoarse atenţia către Sergent şi 
Nekar care încă se preocupau de cadvre şi radio. 

- Sergent, ai ceva nou de raportat. 

- Nu a fost un animal. Trupurile sunt prea aproape unul de altul. Este ca şi 

cum i-ar fi lovit pe toți trei dintr-o dată. Fără nici un fel de avertisment. Şi nu 
a fost mâncat nimic, adică din ceea ce a mai rămas din ei. 

Doctorul Nekar interveni: 

- Este posibil să fi luat bucăţile din trupuri să le mănânce şi va reveni mai 
târziu după restul. Dar nu este comportament obişnuit pentru un animal. 
Nici chiar unul atins de Molimă. 

- Eşti expertul dintre noi în Molimă. Şi în creaturile afectate de ea. 

- Am prelevat probe de sânge de la cadavre. Echipamentele din PENG sunt 
destul de sofisticate pentru a verifica dacă prezintă urme de Molimă. Putem 
să luam trupurile cu noi în saci etanşi, le vom decontamina în ecluză şi pune 
în camerele de carantină. Am oprit semnalul. Cred că altceva nu avem ce 
mai face pe aici dacă echipa de cercetare nu găseşte nimic în celelalte clădiri. 

Însă Andrey Nekar avea propriile sale îndoieli. Cum de trei oameni erau singuri în 
mijlocul pustietăţii, într-un sat părăsit şi cu un radio care încă funcționa. ÎI verificase, era 
alimentat de baterii puternice nu de la priza. La o privire fugară nici măcar nu văzuse prize, 
sau orice alt fel de tehnologie. Nu tu lămpi, computere, sau altă urmă de civilizație 
tehnologică. Cum reuşiseră să supraviețuiască într-un ţinut cotropit de Molimă atâta timp. 
Ceva nu era în regulă cu întreaga situație. 

„Locotenente, fii atent. S-ar putea să fie probleme.” 

„Prea liniştit locul acesta. Am observat şi eu. Sergent, împachetează corpurile şi să 
plecăm.” 

Urletul ce se auzi prin radio îi înțepeni pe toți. Secunde bune trecură înainte ca 
Vizerta să-şi revină: 

„ Baker raportează. Ce dracu se întâmplă?” 

„Aici David, suntem atacați de către un animal necunoscut. Nu am apucat să-l 
vedem. La apucat pe Cehob.” 

Transmisia fu punctată de sunete de focuri de armă. 

În cabina autovehicolului Baker trecu peste paralizia temporară ce părea să fi pus 
stăpânire pe el şi privi ecranele de la camerele individuale. Cea de la soldatul Cehob îşi 
încetase transmisiunea. Însă locatorul lui încă funcționa. Şi era în mişcare. Cu viteză. 

„Locotenente!” 

Vizerta nu stătuse pe gânduri, îi dăduse ordin lui McHoon să-l ducă pe doctor la 
vehicol în timp ce el urmat de al treilea membru a echipei plecară să ajute echipa trei. 

Locatoarele le arătau exact unde erau, după o clădire la 100 de metri depărtare. Când 
ajunseră îl găsiră pe David lângă cadavrul lui Cehob în timp ce celălalt îl acoperea fiind 
atent la împrejurimi. 

„Baker. Ce spun senzorii. Unde e atacatorul?” Gâfâi locotenentul 

„Nimic locotenente. Pe senzorii nu apare nimic în afara noastră. Nici o semnătură 
termică sau de energie.” 

„David, raportează.” Locotenentul se aplecă şi el studiind corpul bietului soldat ucis. 

„Cehob s-a despărțit pentru o secundă de noi ca să verifice spatele casei. Am intrat 
înăuntru. N-am apucat să investigăm că am auzit împuşcături şi urletul în cască. Am fugit 
imediat afară, apucând să văd ceva târându-i trupul după casă. Am tras câteva focuri şi am 
fugit după animal. Sau cel puţin semăna cu un animal. Cu o maimuţă mare.” 

- Ok avem o problemă; mormăi locotenentul acoperind nervos cu arma 

împrejurimile; Baker, ce ne spun senzorii? 

- Nimic. 

- Locotenente Vizerta senzorii externi arată o presiune mai ridicată a aerului 
în zona voastră; interveni doctorul, Presiunea este normală în rest. Şi există o 
urmă de presiune ridicată în direcția Vest. 

- Baker, senzorii tăi arată acelaşi lucru? 

- Nu locotenente, dar doctorul foloseşte senzorii ştiinţifici. Ai noştri sunt 
calibrați pe alte caracteristici. 

Locotenentul se uită la rămăşiţele soldatului. Misiunea n-ar fi trebuit să fie una în 

forță ci de explorare şi cooperare. Dar nici nu avea de gând să-şi lasse soldații măcelăriți. 

- Locotenente? 

Soldatul Ozrev venise lângă el. Proaspăt transferat de pe frontul scandinav nu ştia 
prea multe despre el. 

- Da soldat. 

- Domnule, senzorii poate nu reuşesc să găsească creatura dar eu îi pot citi 
urmele. Am fost cu vânătorii în Norvegia şi-am participat la urmărirea 
animalelor atinse de Molimă. 

Curajul îi reveni un pic locotenentului, îşi aminti că avea soldați experimentați cu el. 

- Baker contactează „Săgeata”. Şi adu vehicolul aici, avem nevoie de-un sac 
sigilat. McHoon vei face echipă cu Ozrev, David şi Cady. Cady ia 
aruncătorul de flăcări cu tine. Restul vă vom urma în vehicol. Vreau creatura 
asta găsită. 

Le luă ceva timp să se organizeze şi să pornească pe urmele misteriosului atacator. 
Costumul îngreuna munca lui Ozerv dar acesta se obişnuise cu asta în ghețurile nordice. 
Cu McHoon şi David acoperindu-l luă urma creaturii 

Urmele îi duceau pe-un teren agricol abandonat, acoperit cu bălării, tot mai departe 
de sat. Acelaşi câmp de interferenţă făcea imposibilă comunicarea cu nava. Aşa că trebuiau 
să aştepte timpul de contact când nava cobora. Peste trei ore. 

Bazându-se pe cele spuse de doctor şi Orzev nu avea să le ia mult timp să găsească 
ținta. Animalele atinse de Molimă nu plecau prea departe de sursele de hrană. 

Ozrev urca cu grijă panta acoperită de desişuri, atent la costum. Arma de asalt se 
legăna uşor, aparent neglijent dar soldatul era pregătit şi tensionat. Orice bestie care atacase 
un soldat înarmat putea face acelaşi lucru cu el. Dar o rafală din arma pusă pe automat 
putea ucide cu uşurinţă un urs înrăit. 

lar acum în spate venea transportorul a cărui tun automat putea face față oricărei 
bestii atinse de Molimă. 

În interiorul vehicolului Andrey monitoriza situația cu ajutorul senzorilor ştiinţifici. 
Monitoriza şi biosemnele soldaţilor. Observase o anumită nivelare a semnalelor primite de 
la toți. De parcă ar fi fost uşor adormiti. 

Baker apăsase două comutatoare şi înjură. 

- Interferenţe în senzorii activi. Şi toate sistemele electronice au probleme. 
Minore dar devin enervante. Infraroşu funcționează dar ladarul este complet 
mort. 

Nekar folosi un diagnostic rapid şi găsi aceleaşi probleme la unii dintre senzorii lui. 

Camerele video montate pe exterior continuau să funcționeze în parametrii normali. 

McHoon urca panta pe urmele lui Orzev murmurând pentru el în interiorul 
costumului. Ar fi trebuit să fie aici în tancuri sau cu elicoptere de atac, nu în blestemate de 
costume biohazard. Arma sa semiautomatică era pusă pe foc cu foc şi încărcată cu cartuşe 
reactive, mici bombe explozive fiecare. Dar ceva nu era în ordine. Simțea. Acelaşi lucru îl 
simţise în timpul revoltelor. 

Vehicolul se clătină puternic. Ceva îl izbise ca un ciocan. 

Segentul auzi bubuitura. Se întoarse automat. 

Transportorul fusese răsturnat şi ceva nedefinit tocmai sărea de pe el dispărând în 
desişuri. 

Urletul scos de David îl făcu să se întoarcă din nou, soldatul zbura în aer aruncat de- 
o forță uluitoare. ÎI izbi pe Cady căzând amândoi pe jos. 

Orzev deschise focul, chiar neavând o ţintă mitralieră locul de unde fusese aruncat 
David. Gloanţele fulgerară prin aer în gol. Nimic sau nimeni nu mai era acolo. 

McHoon stătea la pândă. Comunicarea radio devenise imposibilă datorită 
interferenţelor ciudate, rămâneau doar difuzoarele. Pe care urlă: 

„Poziţii. Rămâneți pe poziții. Acoperiţi zonele.” 

Văzu cu coada ochiului o mişcare prin bălării şi se întoarse rapid. Cu puşca gata de 
foc. 

Umbra era lângă el, o creatură semănând cu o gorilă, piele asemănătoare cu a 
reptilelor care se confunda perfect cu peisajul exact ca şi cameleonii. 

Arma bubui, gloanţele explodând în brațul drept al bestiei împrăştiind bucăți de 
carne. Dar braţul stâng cobori rupând costumul de protecție în zona gâtului. Şi cu forța pe 
care bestia o avea rupse gâtul sergentului 

Nu înainte ca acesta să apese trăgaciul de două ori. Creatura fu împinsă de puterea 
explozivă a gloanţelor, cu pieptul şiroind de sânge. 

Ozrev văzu atacul şi odată ce creatura se depărtă îndeajuns de sergent trase. Foc cu 
foc, ca să poată controla mai bine arma. 

Văzu clar cum creatura se smuceşte atinsă. 

Atât apucă să vadă înainte ca glonţul tras de la distanţă să-i străpungă capul. 

Andrey Nekar fuse izbit bine când vehicolul se răsturnase, spre deosebire de 
vehicolele militare nu aveau centuri de prindere. Clive îşi lovise capul de consola 
comunicațiilor şi părea mort. Locotenentul Vizerta se mişca cu greutate, Baker şi celălalt 
soldat novice erau întregi, verificându-şi echipamentul şi costumele. 

Andrey mişcă mâna, costumul său rezistase avea un mic display pentru integritate. 
După ce termină cu verificarea costumului trecu la verificarea senzorilor vehicolului. 

Care nu mai funcționau, ciocnirea cu pământul scurtcircuitase sistemele electronice, 
vehicolul nu fusese pregătit pentru misiuni militare şi de aceea sistemele căzuseră. Nici 
unul din multitudinea de senzori cu care fusese împănat transportorul nu mai funcționa. 
Erau distruşi. 

Locotenentul se eliberă de la locul său. 

- Baker. Raportează! 

Vocea soldatului veni slab: 

- Sistemul electronic este căzut. Doar cele mai rudimentare funcții rămân în 
viață datorită sistemelor secundare şi a generatorului de urgență. Dar cred 
că ultimele descărcări vor duce în curând la explozia combustibilului. 

- Doctore, eşti întreg? întrebă locotenentul 

- Da. Oasele astea bătrâne încă mai au un pic de viaţă în ele. Dar sunt de 
acord cu Baker. Trebuie să părăsim vehicolul. 

Locotenentul se gândi. Oamenii săi din exterior erau imposibil de contactat, purecii 
electronici invadând canalul. În acelaşi timp vehicolul emitea un semnal de urgenţă pe care 
„Săgeata” l-ar fi prins prin orice interferență. Era o transmisie laser imposibil de oprit cât 
timp transportorul era întreg. Înăuntru ar fi putut fi în siguranţă. Dacă nu tineai seama că 
ceva sau cineva lovise vehicolul mătăhălos şi plin de senzori fără veste răsturnându-l. O 
forță atât de mare l-ar fi desfăcut până la urmă ca pe-o conservă. 

Mai multe şanse aveau afară cu McHoon, sergentul trecuse prin multe şi restul erau 
veterani. 

- Baker, ieşim afară. Dă-i doctorului o armă. Un pistol. 

Apucând puşca de asalt deschise chepengul şi cu greutate se strecură afară. Se uită 
în jur căutându-şi soldaţii. Nici unul nu era vizibil de unde stătea aşa că se dădu la o parte 
făcându-le semn celorlalți să-l urmeze. Baker apăru cu arma în mână. 

Locotenentul încercă din nou radioul dar nu primi nici un răspuns. Andrey ieşi 
ultimul cu pistolul tremurând în mână. 

Nici nu ieşiseră bine când două creaturi loviră. Complet camunflate în pielea lor 
ciudată, animalul rupse locotenentul în două, Baker avu capul smuls. Soldatul cu flinta 
trase dar creaturile erau prea rapide şi-l uciseră într-o clipită. 

Pentru Andrey Nekar timpul păru să încetinească. Dorea, vroia să tragă însă brațul 
se ridica atât de greu. Cu groază îşi dădu seama că nu va reuşi niciodată să ridice arma 
destul de repede. 

- La o parte! 

O mână îl smulse şi o țeavă apăru lângă capul său. 

Jetul incandescent cuprinse creatura mai apropiată. Carbonizând-o. Şi aproape 
fierbând capul doctorului. 

Oricine ar fi fost salvatorul său îl trase pe doctor după vehicol. Cu fața la pământ. 

A doua creatură sări pe transportor gata să atace. 


16 


Copyright Hidegcuti Cãtãlin 

Străinul îmbrăcat în haine de lână şi manta îndreptă mâna parcă tintind cu voință 
pură animalul. 

Creatura se opri parcă paralizată cu mâinile păroase ținându-se de cap. Străinul avu 
timp să folosească arma. Al doilea animal fu carbonizat la fel de repede ca primul. 

Doctorul nu se putea mişca, medicamentele îşi pierdeau efectul şi fusese lovit rău. 

- Stai jos doctore. 

Alt străin apăru şi împlântă un infuzor în braţul doctorului străpungând costumul. 

- Ce dracu; exclamă el 

- Stai cuminte doctore; străinul făcu un semn cu mâna şi doctorul adormi 

Odată ce corpul se relaxă, străinul al doilea, a cărui păr alb se vedea sub cuşma 
ponosită şi purtând o manta făcută din pânză de corabie, propti o puşcă cu lunetă de 
transportor. 

- Unde e Vilkov? 

Mai tânărul său tovarăş, care-l salvase pe Andrey, ridică umerii. 

- ÎI simt undeva în apropiere. Dar nu am forţă să-l vizualizez. 

- Vilkav are? 

- Da. Este foarte puternic. Cum crezi c-a putut controla trei grendeli în acelaşi 
timp. Şi să menţină un câmp de interferență. Câmpul şi-a pierdut 
integritatea. Vasul aerian va prelua transmisia de urgenţă pe care sunt sigur 
că o trimite transportorul şi va fi aici în minute. Cu destulă putere de foc ca 
să pulverizeze întreaga zonă. 

- Atunci va trebui să ne mişcăm repede. Vei fi momeala. Atrage-i atenția. 
Arma ta e oricum de distanţă scurtă. 

- Bine. Dar învăluieştete. Emotiile te vor da de gol şi va ştii imediat că e o 
capcană. 

Zicând asta tânărul sprintă pe terenul plin de bălării. Se deschise lăsând emotiile să-l 

copleşească. Acum era uşor de detectat de către urmăritor. 

Praf se ridică la stânga, detunătura punctând descărcarea armei inamicului ascuns. 

Rostogolindu-se, ajunse la adăpostul precar a unui desiş. 

Gloanţe zburau în jur, trăgătorul împroşca zona. 

Şi apoi o singură detunătură. Cel rămas lângă vehicol trăsese. 

Prezenţa nedefinită a inamicului dispăru. Tânărul n-aşteptă confirmarea morții ci 
țâşni înapoi la transportor. Trebuiau să plece imediat. În curând nava aeriană urma să 
apară. 

Tovarăşul său îl trăsese pe doctorul adormit la ceva distanță şi aruncă mai mlte 
incendiare în vehicol dându-i foc. 

„Eu aduc căruţa. Tu carbonizează grendelii şi urmăritorul” îi strigă bătrânul. 

Ştiind că agenţii guvernului nu puteau fi lăsaţi să găsească leşul urmăritorului şi cele 
a grendelilor tânărul urmă comanda carbonizând repede rămăşiţele. Găsindu-le ar fi înțeles 
prea multe şi încă nu era timpul 

Trăsura îl aştepta la marginea pădurii. Împreună cei doi proiectară o interferență 
electronică ascunzând trăsura de senzorii electronici. Cum n-o puteau ascunde de vederea 
directă coborâră într-o vale strâmtă acoperită de copaci bătrâni şi stufoşi. 

Şi, cu fereală, aşteptară ca vasul aerian să plece. 


Puntea „Săgeții” 

Căpitanul verifica datele senzorilor. Interferentele împiedicaseră contactul cu 
plutonul de la sol şi cu locotenentul Vizerta. Când primiră semnalul S.O.S se aflau la 
înălțime continuând preluarea datelor atmosferice. Imediat ce-l recepționară coborâră 
căutând locul incidentului. Semnalul era bruiat şi odată coborâți aproape de nivelul 
copacilor intraseră în norul de ceaţă. 

Care devenise subțire şi acum senzorii „Săgeții” adunau cu destulă uşurinţă datele. 
Frank Davenport stătea pe punte folosindu-şi talentul în computere pentru a ajuta 
echipajul. Nu-i venea să creadă că întreaga echipă fusese distrusă. Inclusiv doctorul Nekar. 

Senzorii arătau clar distrugerea vehicolului şi toate transmițătoarele individuale 
păreau moarte. 

Plutind deasupra rămăşițelor, căpitanul căuta cel mai indicat curs de acțiune. Cum 
transmiţătorul vehicolului era distrus singura posibilitate de recuperare a datelor era în 
cutia neagră sau în costumele doctorului sau a locotenentului, fiind de comandă aveau 
propriile cipuri de stocare a datelor. Avea la dispoziție o a doua echipă pregătită, şase 
soldaţi înarmaţi cu arme grele. Ezita să-i trimită jos cât timp nu identificau misterioşii 
atacatori. Atacatori destul de puternici ca să distrugă un pluton de veterani fără să lase 
urme. 

- Cleo. Crezi că poți folosi proba ca să iei cutia neagră? 

- Nu. Roboţiii noştri n-au dexteritatea necesară. Dacă vrei să recuperăm datele 

va trebui să trimitem pe cineva la sol. 

- Mă ofer voluntar; zise repede Frank 

- Domnule Davenport, n-am de gând să pierd un alt cercetător. Este destul că 

i-am permis doctorului Nekar să coboare. Şi uite ce s-a întâmplat! Cleo, 
continuă scanarea. Şi pregătiți-vă să coborâm la nivel jos. Caporalul Nebrun 
să-şi pregătească echipa. Dacă e să coboare va fi o coborâre scurtă. Bănuiesc 
că nu putem comunca cu sateliții. 

= Odată ce-am coborât sub ceață avem interferenţe puternice; femeia reglă 

transmițătoarele dar semnalul continua să fie împrăştiat, încărcat de 
interferenţe 

Căpitanul oftă. Se întoarse la cel însărcinat cu armele: 

- Tot armamentul să fie pregătit. Scoate grelele. 

Camere etange se deschiseră pe suprafața „Săgeții”, tunuri automate şi mitraliere 
grele îşi făcură apariția. Acopereau vasul din toate direcțiile. La prova „Săgeata” purta un 
laser industrial capabil să lovească într-un arc larg cu o putere devastatoare la distanțe mici. 

Căpitanul încuviinţă: 

- Bine. Davenport ia o consolă în primire. Vom proceda la extragere. Dar vom 

coborâ soldaţii cu dispozitivele. Nu vom ateriza. 

Pierre Envo apăru pe punte dar fu ignorat de ceilalți şi când vru să intervină fu luat 
pe scurt de căpitan. Acesta era, pe moment, interesat doar de supraviețuirea navei sale. 

Operaţiunea se desfăşură fără probleme şi cutia neagră fu preluată de soldați. 
„Săgeata“ se ridică desupra norilor. 

Ridicându-se în afara zonei de interferență nu văzură trăsura ce se îndepărta pe-o 
potecă abia vizibilă în adâncul pădurii. 

III 


Andrey Nekar se trezi în clătinatul uşor al banchetei trăsurii. Trăsură fiind mult 


spus, mai degrabă o căruță închisă. Odată ce bătrânul se dezmetici văzu tânărul aflat pe 
cealaltă banchetă. 


urcă: 


-Unde? apucă să spună 

Tânărul ridică capul. Aţipise şi el. 

- Doctore Nekar. Te-ai trezit. Excelent. Thot abia aşteaptă să vorbească cu tine. 
Năucit doctorul flutură mâna neputincios: 

- Unde? 

- Stai fără grijă. Eşti foarte bine, Thot îți va explica mai multe. Numele meu este 
Hermes şi sunt bucuros să vă cunosc. 

Trăsura se oprise între timp. Uşa se deschise şi cel mai în vârstă dintre cei doi străini 


- Hermes ia hățurile. Du-ne acasă. Până vorbesc eu cu oaspetele nostru. 

Tânărul încuviinţă şi ieşi. Thot îi luă locul. 

- Doctore Nekar. Mă bucur să te văd. Ji-am urmărit cariera cu interes în 
ultimii ani. Pe cât se poate cu tehnologia pe care o folosim. 

Doctorul îşi revenise: 

- Recunosc c-ai un avantaj asupra mea. Nu te cunosc. Mi-ar face plăcere să-ți 
cunosc numele. Dar mai întâi. Unde sunt şi ce s-a întâmplat? 

- Să începem cu prezentările. Numele meu este Thot. Şi în curând vom ajunge 
la ceea ce cauţi. Dar cred că sunt necesare explicații îndelungi. 

- Da. Cred şi eu. 

- Într-o oră vom ajunge probabil la Sanctuar. Şi vei înțelege mult mai bine 
lucrurile. Aristotel îți va spune mai multe. Dar trebuie să ştii ceva foarte 
important. Nu toate formele de Molimă sunt mortale. 

- Ce! 

- Ascultă, doctore, la ce-ţi spun! E foarte important. Molima a fost un virus 
mutant. Unii au fost imuni la efectele ei dar rata de mortalitate efectivă a fost 
de peste 80%. Asta deoarece mulți au devenit purtători a formelor mutate 
ale virusului. Mutaţiile virusului au devenit inerte sau au activat zone 
complet necunoscute ale corpului uman. 

Doctorul se gândise la situaţie şi nici măcar nu observase dispariția unor părți din 


costumul protector. Insemnând că era expus. İn ținutul Molimei. 


La vederea gestului instinctiv de ridicare a mâinii făcut de doctor Thot îşi dădu 


seama ce se întâmplase şi-i spuse pe-un ton molcom: 


- Doctore linişteşte-te. Ai fost deja infectat. 

Andrey Nekar simţi că leşină. Vru să se mişte dar îşi dădu seama că o moleşeală îi 
cuprinsese întregul corp. 

Străinul îi făcu semn cu palma ca şi cum ar fi vrut să-l liniştească. 

- Doctore. Ascultă-mă. Te-am infectat cu o tulpină extrem de specială a 
virusului. După cum ştii orice variantă de Molimă respinge prezența altei 
tulpini. Dacă nu te-am fi infectat cu această tulpină specifică ai fi luat virusul 
de orice tip. Şi sunt bune şanse să fi fost unul mortal. Ceea ce-a fost mai greu 
a trecut cât timp ai fost inconştient. Timp de trei zile. Organismul a asimilat 
Molima. Acum dormi şi lasă creierul să asimileze informaţia. Aristotel îți va 
explica restul. 

Făcu o mişcare a mânii şi Andrey Nekar adormi imediat. Sugestia mentală devenise 
mai grea odată ce doctorul primise virusul. Thot trebui să se lupte ca să implanteze 
sugestia. Cu toate că misiunea lor principală eşuase măcar reuşiseră să elimine trei grendeli 
şi-un Nebun. 

Oricum Aristotel avea să fie nemulțumit. Pericolul creştea în fiecare zi. Dădu la o 
parte perdeaua ce acoperea fereastra trăsurii şi se uită la crestele stâncilor ce străjuiau 
drumul. Munţii Carpaţi. Mirosul casei. Ştia că undeva pe culmi se aflau iscoadele 
Sanctuaului. Păzind speranţa împotriva Nebunilor. 

Trăsura trecu prin pasajul îngust dintre creste şi se văzu destinația lor. 

Sanctuarul. Locul pierdut pentru lume. 

Ziduri de piatră înconjurau dealurile unde era ascunsă comunitatea. Acoperite cu 
frunziş ca să nu fie detectate de pe orbită. Gard viu, țepos acoperea o mare suprafață a văii 
până la buncărele ascunse în care şedeau paznicii cu armele grele. 

Porţile mari de lemn de stejar se deschiseră larg şi trăsura intră. Fură întâmpinați de- 
un cârd de copii şi Aristotel în mijlocul lor. 

Thot se dădu jos şi îi povesti lui Aristotel cum decursese misiunea, timp în care 
Hermes cu ajutorul câtorva tineri îl duse pe Andrey Nekar în interiorul dealului într-o 
cameră comfortabilă. Până se trezea. 

Aristotel nu fu deloc mulțumit şi odată ce află de atacul grendelilor începu să dea 
ordine grăbite. Nu se ştia niciodată când Nebunii ar fi putut ataca. Mai ales dacă ştiau ce 
plănuiau cei din Sanctuar. Până acum niciodată fanaticii nu avuseseră curaj să încurce 
treburile celor ce ocupau Sanctuarul. 

Dar acum cei de afară ar fi putut afla de Sanctuar. Şi să-l distrugă cu uşurinţă de la 
distanță. Trebuia să vorbească cu doctorul Andrey Nekar. Era singurul contact cu exteriorul 
pe care se puteau baza acum. Între timp îl chemă Yerati, cel ce conducea războinicii 
comunității şi-i ordonă să întețească antrenamentele cu tinerii războinici. 


Ochii îngreunați a lui Andrey se deschiseră. Timp de câteva minute bune stătu aşa, 
întins pe spate gândindu-se. Şi amintindu-şi. De tot ce se întâmplase în ultimul timp. 

Auzi o voce de copil: „S-a trezit!” 

Se trase în sus, cu spatele pe perina moale. Cercetă împrejurimile. 

Se găsea într-o cameră închisă, fără ferestre, de trei metri lățime pe trei lungime. În 
afară de patul pe care stătea întins mobilierul se compunea dintr-o masă două scaune şi-un 
dulap. Uşa de metal era întredeschisă. 

Cineva ciocăni în ea şi o deschise de tot. 

Un bărbat îmbrăcat în haine lungi asemenea beduinilor şi o mască de față intră 
urmat de un altul purtând un pistol mitralieră învechit. 

- Sunt sigur că armele nu sunt necesare; spuse primul intrat 

- Ar putea ascunde arme; mormăi al doilea 

Andrey Nekar râse răguşit 


Sunt un doctor în sociologie şi biologie. Un om bătrîn. Cum aş putea fi un 
pericol pentru oricine. 
Doctore, prezinți un pericol. Dar nu de acest fel; zise prima figură făcându-i 
semn celuilalt să plece 


Apoi se aşeză la capătul patului. 


Doctore, numele meu este Aristotel şi vorbesc în numele comunității pe care 
tu o numeşti Locul Pierdut. Noi îi spunem Sanctuar. Alţii îi spun 
ascunzătoarea 

Eu sunt Andrey Nekar. Dar cred că ştii deja asta. 

Da. Ştiu. Îți pot citi superficial gândurile. Thot mi-a povestit ce s-a 
întâmplat. Cred că noi doi avem multe de discutat. 

Sunt de aceeaşi părere, zise Nekar 

În primul rând trebuie să ştii că eşti sub influența unui sedativ mediu ca să 
poți să te acomodezi cu situația în care te găseşti. 

De asta mi-am dat seama. 

Acum să vorbim de un subiect pe care-l avem în comun. Molima. 

Da. Molima; murmură doctorul 

Ai fost infectat cu o variantă extrem de rară şi interesantă a bolii, o variantă 
care nu este transmisibilă decât prin infuzie de sânge. Funcţiile neurale sunt 
îmbunătățite permițând creierului uman să funcționeze la capcitate dublă. 
Dar există numite probleme. Corpul uman n-a fost făcut pentru a suporta o 
asemenea capacitate a sinapselor. De aceea procesul de îmbătrânire este 
accelerat. Avem tratamente care împiedică acest lucru. Dar mi-e frică că alte 
efecte secundare vor fi anumite deformări ale corpului. Din nefericire sunt 
inevitabile. Cum a fost şi infectarea ta. Dacă nu ai fi putut lua o variantă 
mortală a boliii. 

Am înţeles asta. Partea cu atacul asupra plutonului şi semnalul mi-e neclară. 
Necesită o explicație mai lungă. 

Cred că am timp la dispoziție; surâse bătrânul 

Aici ai dreptate. După răspândirea Molimii prea mulți au murit; Aristotel îşi 
puse capul în mâini într-un gest de disperare; Foarte mulți. Dar statisticile 
sunt reci. Nu văd dramele personale. Nu se văd micile povestiri ale fiecărei 
familii care a murit. Unii au supravieţuit fiind infectați cu variante exotice 
ale virusului. Variante exotice dar nemortale. Alţii, extrem de puțini au fost 
imuni. Din fericire câțiva membrii a echipei iniţiale au supraviețuit bolii şi 
perioadei de nebunie care a urmat. Îngroziţi de ce-au făcut unii au înebunit, 
alții s-au sinucis. Doi dintre ei au hotărât să găsească o cale de a distruge 
virusul. 

Doctorii Chen şi Zarinov. Ştiu povestea. Dar Zarinov a murit într-o explozie 
cu un an mai târziu. Chen a fost infectat cu virusul şi s-a incinerat.. 

Păi, nu a fost chiar aşa. 


Uşa se deschise şi un băiat purtând o tavă plină cu mâncare intră: Băiatul nu părea a 
fi atins de Molimă dar avea creşteri osoase pe frunte obraji şi gât. 
Aristotel arătă masa şi băiatul aşeză tava. După care fugi afară. 


Ulise. Este unul dintre cei mai promiţători tineri a comunității. Are acelaşi 
virus ca şi tine. Compensează pentru lipsa telepatiei şi a altor puteri mentale 
prin o istețime ieşită din comun. A inventat mecanisme complet 
necunoscute nouă. Şi asta fără acces la echipamente de cercetare avansată. 

Alţii din comunitate au acelaşi tip de virus şi-au teoretizat despre o grămadă 
de lucruri. Nefericirea face să purtăm Molima. Nu ne putem continua 
cercetările în afara zonelor de carantină. De fapt asta fost misunea lui Thot 
şi Hermes. Să se asigure că cei trei care au fost inoculați cu vaccinul ce 
rezistă Molimei ajung în zona civilizată. 

Imposibil; murmură doctorul 

Nu este imposibil. Am să-ți arăt testele. Dar există destul resentiment într-o 
mare parte a populației „bolnave” care încă supravieţuieşte în zonele atinse 
de Molimă. O parte a populaţiei Sanctuarului se împotriveşte reintegrării. 
Unii sunt atât de nebuni încât vor să infecteze şi restul populaţiei 
Pământului. Le-ai întâlnit reprezentanții. Şi servitorii lor. 

Creaturile care ne-au atacat? 

Da. Grendelii. Sunt o mutație primară a gorilelor. N-am idee de unde au 
apărut prima oară dar unii dintre oamenii noştri au continuat mutaţiile pe 
progeniturile lor. Cum au un ciclu de viață extrem de scurt în doar câţiva ani 
au apărut creaturile perfecte pentru luptă pe care le-ai întâlnit. Numărul lor 
este mic dar ai văzut ce pot face. Şi ce puternice sunt. Au defectele lor dar 
sunt puţine. Controlul mental le vine ca o mânuşă. 

Ai spus ceva de vindecat Molima. 

Da. Speram ca doctorii tăi să vadă cum funcționează vaccinul nostru. Şi să-l 
perfecționeze. Populaţia rămasă în zonele de carantină e mult mai mare 
decât crede oricine de afară. 

Ce vrei să spui? 

Populaţia atinsă din Europa de Est până în Asia îşi spun pe-un alt nume. 
Adoptat de la cei din Caucaz. Varay. Cu toţii sunt varay. 

De cine ascultă? 

Şefi locali. Telepaţi mai puternici. Unii ascultă de Sanctuar. Dar cu toţii se 
ascund deoarece ştiu ce-i aşteaptă dacă ajunge noul guvern planetar la ei. 
Ştiri ne-au venit din Asia îndepărtată, China nu mai există „per se” dar 
destule comunități continuă să existe ascunse în imensitatea junglei. 
Aristotel, comunități pot să existe. Dar ai uitat un lucru, şi animalele junglei 
sunt infectate. Guvernul Planetar încă n-a început curăţenia locurilor 
infectate deoarece au destule probleme cu cea mai rămas din omenire şi s-a 
concentrat pe supraviețuire. Dar încep să se consolideze şi vor steriliza 
zonele cu foc şi radiaţie. Nimic nu va supraviețui. Şi cred că ai auzit de 
Islanda şi Groenlanda. 


Aristotel înclină capul. Islanda fusese scăpată de Molimă, la fel şi Groenlanda. 
Islanda devenise Cartierul General al Flotei Guvernului iar în Groenlanda se dezvoltase o 
comunitate mare, şi cu ajutorul domurilor, ce trecea de cinci milioane de persoane. Care 
lucrau la un proiect pe orbita Pământului. 


Da. Ştiu. 

Şi ce vrei de la mine? 

După ce vei fi în stare să te mişti îți voi arăta Sanctuarul şi munca pe care o 
facem aici, în locul pierdut pentru oameni. Şi după aceea, dacă crezi de 
cuviință, noi doi va trebui să găsim o cale să împăcăm populația umană cu 
varay. Înainte ca vre-una dintre părți să pornească un conflict mondial 
distrugător. 

Varay vor fi decimaţi într-o clipă. 

- Cu unii care pot citi gândurile şi influența minți de partea lor. Care pot 
înşela senzorii electronici. Nu uita, dacă se simt amenințați toți oamenii mei 
se vor alătura. Şi avem alături de noi cea mai mortală armă inventată de om. 
Molima. Crede-mă, dacă vrem ca rasa umană să aibă un viitor va trebui să 
lucrăm împreună. 
Aristotel se ridică: 
- Îţi pot citi mintea doctore, ai găsit Locul Pierdut. Acum trebie să vedem dacă 
îl putem păstra. 
Zicând acestea plecă. Lăsându-l pe Andrey Nekar pe gânduri. Cum puteau doi 
bătrâni să salveze lumea? 

CRONOLOGIA 


2020 - izbucneşte Molima 


2027 - primele revolte împotriva multinaționalelor (sunt înăbuşite în 
sânge) 


2030 - se formează Liga Naţiunilor sub oblânduirea multi-naționalelor 
2034 - Andrey Nekar găseşte Locul Pierdut 

2046 - Moare Aristotel 

2050 - semnarea acordului între Liga Naţiunilor şi varay 


2054 - Începe Exodul, varay părăsesc Pământul în urma acordului cu 
restul omenirii. Tinta lor, Norul Oort, conduşi de Ulise 


2060 - prima Insulă părăseşte şantierele orbitale 
2112 - Rebelii Vechiului Pământ (nuvelă) 


2115 - Prima navă interstelară cu propulsie supraluminică umană 
părăseşte Sistemul Sol 


2123 - Vanatoarea varay (nuvela) 


2194 - Incidentul Moonst (nuvelă) 

REBELII VECHIULUI PĂMÂNT 


O altă navă, mic transportor orbital, se desprinse de Insulă şi evitând traficul orbital 
ce îmbâcsea Pământul ateriză pe astroportul uneia dintre comunitățile lunare mai mici. Un 
bătrân sprijinindu-se pe-un toiag de lemn ieşi primul prin ecluza navei. Urmat de doi 
oameni, dacă li se putea spune oameni. Ambele femei, pline de implanturi artificiale. 

- Claudia, vreau mai multe detalii despre ce se întâmplă în Norul oort. Ultimele trei 
probe trimise au fost distruse. Cu lasere militare. Baronii Solari se complac în ideea 
controlului pe care îl au asupra Sistemului Solar dar eu sunt mai circumspect. Varay sunt 
încă acolo şi doresc răzbunare. 

- Ca şi noi; îi răspunse femeia cu părul roşcat îmbrăcată în ținută militară; şi noi 
suntem varay, chiar dacă am ales altă cale să luptăm. 

Bătrânul îi puse mâna pe umăr: 

- Am vrut să folosim altă cale de a ne integra. Dar încep să cred că ne-am înşelat. Poate 
calea lui Ulise a fost mai bună. 

- Încă crezi că prietenul tău e în viață. 

Pentru o secundă ochii obosiţi şi bătrâni a lui Andrey Nekar străluciră: 

- E încă în viată. Ca şi mine. Şi-a condus poporul în exilul lor la periferia Sistemului 

Solar. E încă acolo. Chiar dacă a fost trădat şi nu-i mai conduce pe varay este o voce 

puternică şi nu se va lăsa uşor. Nici Baronilor Solari, nici a lor lui care vor să se răzbune 

pe restul umanitatii ........ 

